钦定古今图书集成/明伦汇编/氏族典/第298卷 > 《廖用贤尚友录》 > 姜绾
## 钦定古今图书集成/明伦汇编/氏族典/第298卷 > 《廖用贤尚友录》 > 姜绾

按《明外史姜绾传》：“绾字玉卿，弋阳人，成化十四年进
士。由景陵知县擢南京御史。弘治初，陈治道十事。南
京守备中官蒋琮以芦场事为绾所劾。刘吉方憾南
御史尝劾己与琮党合谋，逮绾赴京论鞫，谪判桂阳，
量移宁国同知，迁庆远知府，讨斩剧贼韦七旋、韦万
妙。其党纠贼数万攻城，绾檄民兵夹击，破走之。总督”
刘大夏奇其才，荐为右江兵备副使。引疾还。俄起河
南按察使。寻复以疾归，卒于家。